**Ενότητα 1η**

**H εποχή του Διαφωτισμού**

**Ποιες είναι οι εξελίξεις στην Ευρώπη κατά τον 17ο και τον 18ο αι;**

**α) Οικονομικές μεταβολές**

Στη διάρκεια του 18ου αιώνα στην Ευρώπη σημειώθηκαν:

1.      θεαματική αύξηση του πληθυσμού.

2.      μεταβολές στην αγροτική οικονομία για να καλυφθούν οι ανάγκες του πληθυσμού ( = **αγροτική επανάσταση**).

3.      ανάπτυξη του εμπορίου (Ευρώπη-Αφρική-Αμερική) και συσσώρευση κεφαλαίων στα χέρια Ευρωπαίων επιχειρηματιών.

4.       α) μεταβολές στην παραγωγική διαδικασία: χρήση νέων μηχανών

 β) άνεργοι αγρότες συγκεντρωμένοι στις πόλεις για να βρουν εργασία

= παράγοντες που οδηγούν στη γέννηση της βιομηχανίας, δηλαδή στην εκβιομηχάνιση (=δημιουργία μεγάλων εργοστασίων)

Οι 4 παραπάνω αλλαγές αποτέλεσαν στη Μ. Βρετανία την α΄φάση της **βιομηχανικής επανάστασης.**

*β) Κοινωνικές μεταβολές*

*1.Αριστοκράτες*: προσπαθούν να διαφυλάξουν τα προνόμιά τους.

*2.Αστική τάξη*: ενισχύει διαρκώς τη θέση της.

*3.Αγρότες και ασθενέστερα κοινωνικά στρώματα*: ζουν σε άθλιες συνθήκες.

**γ) Πολιτική κατάσταση**

1.Ευρώπη: απόλυτη μοναρχία: όλη η εξουσία συγκεντρωμένη στα χέρια του βασιλιά.

2.Μ. Βρετανία: μοναρχία με πολιτικά δικαιώματα για τις οικονομικά ισχυρές τάξεις μετά από πιέσεις της αριστοκρατίας.

**Πνευματικές εξελίξεις**

Πρόοδος των φυσικών επιστημών – Πρωτοπόροι:

1. Φράνσις Μπέικον
2. Ρενέ Ντεκάρτ
3. Τζον Λοκ
4. Ισαάκ Νεύτων

**2. Ποιες οι κύριες θέσεις του κινήματος του Διαφωτισμού ;**

1.      η απόρριψη κάθε αυθεντίας

2.      η κριτική της υφιστάμενης γνώσης

3.      η αποδοχή της λογικής για την ερμηνεία του κόσμου (ορθολογισμός)

4.      η πεποίθηση ότι ο άνθρωπος μπορεί να προοδεύει συνεχώς

**3. Ποιος ο χρόνος και οι χώροι εκδήλωσής του;**

Πρώτη εμφάνιση τέλη 17ου αι.  στην Αγγλία  –  κορύφωση  18ος αι.  στην Γαλλία  -  στη συνέχεια εξάπλωση σε Ευρώπη και στον υπόλοιπο κόσμο

**4. Ποιοι οι κύριοι εκπρόσωποι του Διαφωτισμού;**

Ρουσό, Βολτέρος, Ντιντερό, Μοντεσκιέ, Ντ΄ Αλαμπέρ

**5. Ποιες οι βασικές θέσεις του Διαφωτισμού στην πολιτική;**

Να εξηγήσετε τους όρους:

***1.***    ***Φυσικά δικαιώματα*** (ζωής, ιδιοκτησίας, ισότητας, ελευθερίας σκέψης και έκφρασης)

***2.***    ***Κοινωνικό συμβόλαιο*** / Τζον Λοκ : τα άτομα παραχωρούν δικαιώματα στο κράτος για να μπορέσουν   να επιβιώσουν

3.      ***Γενική βούληση*** / Ρουσό : σύνθεση των ατομικών βουλήσεων (=τα άτομα καταλήγουν σε κοινά σημεία για όσα θέλουν  ξεχωριστά ο καθένας) – έτσι εκφράζεται το δημόσιο και όχι το ατομικό συμφέρον

4.      ***Διάκριση των εξουσιών*** / Μοντεσκιέ / διακριτοί φορείς εξουσίας:

α. Εκτελεστική εξουσία = η κυβέρνηση

β. Νομοθετική εξουσία = η βουλή

γ. Δικαστική εξουσία = οι δικαστές

**6. Πού  άσκησε επίδραση ο Διαφωτισμός;**

1. αμερικανική  και γαλλική  επανάσταση
2. φωτισμένη δεσποτεία

**7. Ποια η σχέση Διαφωτισμού και θρησκείας;**

**1.**    Αυστηρή κριτική στην καθολική εκκλησία.

**2.**    *Ανεξιθρησκία,* που απαλλάσσει τους ανθρώπους από τη μισαλλοδοξία

**8. Ποια η βασική θέση του Διαφωτισμού για την εκπαίδευση;**

Ρουσό / «Αιμίλιος» / Ο δάσκαλος χρειάζεται μόνο να θέτει ερωτήματα και να οδηγεί τον μαθητή στην ανακάλυψη απαντήσεων.

**9. Ποιες οι κύριες απόψεις του Διαφωτισμού για την οικονομία;**

*1.*      *Φυσιοκρατία* / Κενέ / Γαλλία, φυσική λειτουργία της οικονομίας, δηλαδή δίχως κρατικές παρεμβάσεις

2.      *Οικονομικός* *φιλελευθερισμός* / Άνταμ Σμιθ / Αγγλία, το κράτος δεν πρέπει να παρεμβαίνει παρά ελάχιστα στην οικονομική ζωή.

**10. Τι ήταν η Εγκυκλοπαίδεια;**

Συλλογικό έργο 33 τόμων, με πρωτεργάτες τους Ντιντερό και Ντ’ Αλαμπέρ, που παρουσιάζει όλες τις νέες γνώσεις.

**11. Ποια η  διάδοση των ιδεών του Διαφωτισμού;**

Οι διαφωτιστικές ιδέες διαδόθηκαν αρχικά στην Ευρώπη και αργότερα στον υπόλοιπο κόσμο.

**Ενότητα 2η Αμερικανική Επανάσταση**

**Διακήρυξη της Ανεξαρτησίας 4 Ιουλίου 1776 και νέο κράτος**

 Η Αμερική γίνεται ανεξάρτητη και ψηφίζει Σύνταγμα, το οποίο στηρίζεται στη διάκριση των εξουσιών.

Η χώρα αποτελεί ομοσπονδία πολιτειών.

 **Εκτελεστική**:     κεντρική κυβέρνηση -> αρμόδια για οικονομία, άμυνα, εξωτερική πολιτική

Κυβερνήτης σε κάθε πολιτεία  -> δικαιοσύνη, αστυνόμευση, παιδεία,   τοπ. αυτοδ/ση

 **Νομοθετική**:

* Βουλή των Αντιπροσώπων (ο αριθμός των βουλευτών εξαρτάται από τονπληθυσμό κάθε πολιτείας)
* Γερουσία                        (2 γερουσιαστές από κάθε πολιτεία)

 Πρόεδρος: Ασκεί την εκτελεστική εξουσία και μπορεί να κάνει μόνο 2 θητείες.

 (1ος πρόεδρος ο Τζορζ Ουάσιγκτον)

 **Δικαστική**: Ανεξάρτητη και αιρετή

**Ενότητα 5η**

**Νεοελληνικός Διαφωτισμός**

**Ο ΝΕΟΕΛΛΗΝΙΚΟΣ ΔΙΑΦΩΤΙΣΜΟΣ**
Από τις παροικίες και τους εμπόρους που ταξίδευαν στην Ευρώπη οι ιδέες του Διαφωτισμού ήρθαν και στην Ελλάδα. Καλλιεργήθηκε η άποψη ότι η λογική μπορεί όχι μόνο να εξηγήσει τον κόσμο, αλλά και να τον αλλάξει. Η εκπαίδευση του έθνους συνδέθηκε με την ελευθερία.

**Τί ονομάζουμε Νεοελληνικό Διαφωτισμό ;**
Το κίνημα που δημιουργήθηκε τον 18ο αιώνα και είχε σαν σκοπό την προετοιμασία του αγώνα για την ελευθερία με τη βοήθεια της παιδείας, ονομάστηκε Νεοελληνικός Διαφωτισμός. Αυτός αναπτύχθηκε σε μεγάλα εμπορικά κέντρα π.χ. Χίος, Σμύρνη, Ιωάννινα και σε παροικίες.

**Ποιες ήταν οι αντιλήψεις των Ελλήνων Διαφωτιστών;**
Σε γενικές γραμμές οι Έλληνες Διαφωτιστές (με αρκετές εξαιρέσεις) :
•    Θαύμαζαν τον αρχαίο ελληνικό πολιτισμό και τον συνέδεαν με την ελευθερία.
•    Πίστευαν ότι η εκπαίδευση θα πρέπει να δώσει βάρος στις θετικές επιστήμες, να είναι σε λαϊκή γλώσσα και να στοχεύει στον αγώνα για την ελευθερία.

**Υπήρχαν αντίθετοι Έλληνες λόγιοι με τον Διαφωτισμό;**
Ναι. Οι συντηρητικοί, οι οποίοι συνήθως συνδέονταν με την Εκκλησία και πίστευαν πως η εκπαίδευση θα πρέπει να επικεντρώνεται στα εκκλησιαστικά κείμενα και στα θρησκευτικά. Επίσης ήθελαν τα μαθήματα να γίνονται στην αρχαΐζουσα.

**Οι Έλληνες Διαφωτιστές**
**ΡΗΓΑΣ ΒΕΛΕΣΤΙΝΛΗΣ ή ΦΕΡΑΙΟΣ** (1757-1798) : Σε ένα έργο του, τη «Νέα Πολιτική Διοίκηση» πρότεινε τη δημιουργία μια Ελληνικής Δημοκρατίας, που θα απλωνόταν σε όλα τα Βαλκάνια και θα αντικαθιστούσε την Οθωμανική Αυτοκρατορία. Επηρεάστηκε από τις προοδευτικές ιδέες της Γαλλικής Επανάστασης. Δοκίμασε να εφαρμόσει τα σχέδιά του, αλλά συνελήφθη από τους Αυστριακούς, παραδόθηκε στους Τούρκους και θανατώθηκε.

**ΑΔΑΜΑΝΤΙΟΣ ΚΟΡΑΗΣ** (1748-1833) : Υποστήριζε τις φιλελεύθερες ιδέες της Γαλλικής Επανάστασης. Πίστευε ότι οι Έλληνες για να κερδίσουν την ελευθερία τους θα πρέπει πρώτα να μορφωθούν. Ήταν κατά τόσο της δημοτικής, όσο και της αρχαΐζουσας.

**Άλλοι σημαντικοί Διαφωτιστές :** Ιώσηπος Μοισιόδακας, Δημήτριος Καταρτζής, Κωνσταντίνος Κούμας και Θεόφιλος Καΐρης.
Σημαντικό έργο του Νεοελληνικού Διαφωτισμού : «Η Ελληνική Νομαρχία» του Ανώνυμου (1806) : επηρεασμένη από τον Ρήγα, υποστήριζε ότι οι Έλληνες θα πρέπει να αγωνιστούν μόνοι για την ελευθερία τους.

**Ενότητα 7η Η Φιλική Εταιρεία και η κήρυξη της ελληνικής επανάστασης στις παραδουνάβιες ηγεμονίες**

•   **Τί ήταν η Φιλική Εταιρεία;**
Ήταν μια μυστική οργάνωση που δημιουργήθηκε το 1814 στην **Οδησσό** της Ρωσίας **με σκοπό** την προετοιμασία του ένοπλου αγώνα των Ελλήνων για την ανεξαρτησία. Η διαφορά της με τις υπόλοιπες οργανώσεις που είχαν προηγηθεί είναι ότι αυτές έθεταν σαν πρώτο στόχο την παιδεία, ενώ η Φιλική Εταιρεία την επανάσταση. Πρωτεργάτες της ήταν οι **Νικόλαος Σκουφάς, Αθανάσιος Τσακάλωφ, Εμμανουήλ** **Ξάνθος και Παναγιώτης Αναγνωστόπουλος**.

•    **Ποια ήταν τα προβλήματα που έπρεπε να αντιμετωπίσει η Φιλική Εταιρεία;**
i.    Ο ελληνισμός ήταν διάσπαρτος σε έναν ευρύ γεωγραφικό χώρο
ii.    Έπρεπε να δράσουν με μεγάλη μυστικότητα για να μη γίνουν αντιληπτοί από την οθωμανική διοίκηση και από τις ευρωπαϊκές απολυταρχίες
iii.    Έπρεπε να υπερνικήσουν τους δισταγμούς των Ελλήνων που είχαν δει προηγούμενες επαναστατικές προσπάθειες να αποτυγχάνουν (Ορλωφικά, Λάμπρος Κατσώνης κλπ.)
iv.    Έπρεπε να κινητοποιήσουν ανθρώπους που προέρχονταν από διαφορετικές κοινωνικές ομάδες και είχαν διαφορετικά κοινωνικά και οικονομικά συμφέροντα.

•   **Ποιες ήταν οι ευνοϊκές συνθήκες για τη Φιλική Εταιρεία;**
i.    Η Οθωμανική Αυτοκρατορία αντιμετώπιζε εσωτερικά προβλήματα (Αλή Πασάς)
ii.    Είχαν διαδοθεί οι ιδέες της γαλλικής επανάστασης μεταξύ των Ελλήνων
iii.    Πολλοί Έλληνες ήθελαν τη δημιουργία ανεξάρτητου ελληνικού κράτους.

•    **Πώς λειτουργούσε η Φιλική Εταιρεία;**
Η Φιλική Εταιρεία υιοθέτησε την οργάνωση των μυστικών οργανώσεων της Ευρώπης (π.χ. καρμπονάροι). Τα υποψήφια μέλη της δοκιμάζονταν για κάποιο διάστημα και στη συνέχεια εντάσσονταν στην οργάνωση. Ορκίζονταν πίστη και αφοσίωση, ενώ οι παραβάτες τιμωρούνταν με θάνατο. Χρησιμοποιούσαν ψευδώνυμα και επικοινωνούσαν με κρυπτογραφικό αλφάβητο.

•   **Ποιοι ήταν μέλη της Φιλικής Εταιρείας;**
Μέχρι το 1817-1818 η Φιλική Εταιρεία απευθυνόταν κυρίως σε πλούσιους Έλληνες εμπόρους προκειμένου να εξασφαλίσει χρήματα για την ανάπτυξή της. Λίγοι δέχτηκαν να συμμετάσχουν. Αργότερα η οργάνωση απευθύνθηκε και σε μικρεμπόρους και διανοούμενους με αποτέλεσμα να αναπτυχθεί γρήγορα. Οι γυναίκες γίνονταν δεκτές στην οργάνωση κατ’ εξαίρεση.

•    **Ποια ήταν η ηγεσία της Φιλικής Εταιρείας;**
Η ηγεσία της Φιλικής Εταιρείας ονομαζόταν Αόρατη Αρχή και παρέμενε μυστική έτσι ώστε να εννοείται ότι ήταν κάποιο ισχυρό πρόσωπο. Οι ιδρυτές της ήθελαν να βρουν κάποιο ηχηρό όνομα που θα ενέπνεε τους συμπατριώτες τους. Αρχικά απευθύνθηκαν στον Υπουργό Εξωτερικών της Ρωσίας Ιωάννη Καποδίστρια, που όμως αρνήθηκε θεωρώντας ότι οι συνθήκες δεν ήταν ακόμα ώριμες για επανάσταση. Τελικά η ηγεσία δόθηκε στον Αλέξανδρο Υψηλάντη, ανώτερο αξιωματικό του ρωσικού στρατού, που ονομάστηκε Γενικός Επίτροπος της Αρχής.

Επαναάσταση στις Παραδουνάβιες Ηγεμονίες

* Γιατί η επανάσταση αποφασίστηκε να ξεκινήσει από τις παραδουνάβιες ηγεμονίες :
1)    γιατί εκεί δεν υπήρχε τουρκικός στρατός (λόγω ρωσοτουρκικών συνθηκών)
2)    γιατί βορειότερα υπήρχε ρωσικός στρατός που μπορούσε πιθανόν να βοηθήσει την επανάσταση.
Συμμετείχαν και διάφοροι βαλκάνιοι ηγέτες (π.χ. Ο Σέρβος Καραγεώργεβιτς έγινε μέλος της Φιλικής, αλλά συνελήφθη από τους Τούρκους και εκτελέστηκε, ενώ ο Βλαντιμηρέσκου που ήταν τοπικός ηγέτης στις Ηγεμονίες, συμμετείχε, αλλά μόνο στην αρχή της επανάστασης).

Τα γεγονότα
Ο Αλέξανδρος Υψηλάντης ξεκίνησε από τη Ρωσία και μπήκε στις Ηγεμονίες. Στις 24 Φεβρουαρίου 1821 κήρυξε την επανάσταση στο Ιάσιο της Βλαχίας (Ρουμανία). Κυκλοφόρησε φυλλάδια, συγκέντρωσε στρατό και άφηνε να εννοηθεί ότι πίσω από την επανάσταση θα ήταν η Ρωσία.
ΠΡΟΒΛΗΜΑΤΑ :
I.    οι πλούσιοι Έλληνες δεν προσέφεραν χρήματα
II.    η στρατολόγηση δεν ήταν ικανοποιητική
III.    ο τσάρος αποκήρυξε την επανάσταση και δεν έστειλε βοήθεια, αλλά αντίθετα επέτρεψε στον τουρκικό στρατό να μπει στις Ηγεμονίες για να την καταστείλει.
IV.    Ο πατριάρχης Γρηγόριος Ε’ πιεζόμενος από τον σουλτάνο αφόρισε την επανάσταση.
V.    Ο Βλαντιμηρέσκου θεωρήθηκε προδότης και με εντολή της Φιλικής Εταιρείας εκτελέστηκε
Η πιο κρίσιμη μάχη δόθηκε στο Δραγατσάνι, όπου διακρίθηκε ο Ιερός Λόχος (στρατιωτική μονάδα από εθελοντές σπουδαστές). Ο ελληνικός στρατός ηττήθηκε κι ο Υψηλάντης πέρασε στην Αυστρία, όπου συνελήφθη. Λίγο αργότερα λίγοι Έλληνες πολεμιστές με επικεφαλής τους Γιωργάκη Ολύμπιο και Ιωάννη Φαρμάκη εγκλωβίστηκαν στη μονή Σέκκου. Ο Ολύμπιος αποφάσισε να ανατιναχθεί μαζί με τους συμπολεμιστές του, ενώ ο Φαρμάκης συνελήφθη μετά από δύο εβδομάδες σκληρής αντίστασης και αποκεφαλίστηκε.

**ΕΝΟΤΗΤΑ 8 : Η εξέλιξη της ελληνικής επανάστασης 1821-1827**

**Γιατί οι συγκυρίες για την ελληνική επανάσταση ήταν ευνοϊκότερες στην Πελοπόννησο;**
1.    Οι ελληνικοί πληθυσμοί ήταν εκεί πυκνότεροι
2.    Δεν υπήρχε τόσο πολύς οθωμανικός στρατός
3.    Από το 1820 ως το 1822 μεγάλο μέρος του οθωμανικού στρατού ήταν απασχολημένο με τον πόλεμο εναντίον του Αλή Πασά της Ηπείρου.
4.    Υπήρχαν εκεί πολλοί Φιλικοί που προετοίμαζαν την επανάσταση.
5.    Υπήρχαν πολλοί κλέφτες
6.    Υπήρχαν πολλά ελληνικά εμπορικά σκάφη εφοδιασμένα με κανόνια
7.    Πολλοί Έλληνες είχαν εμπειρία τόσο στη ξηρά (στρατιώτες στις δυνάμεις του Αλή Πασά και στον αγγλικό στρατό των Επτανήσων), όσο και στη θάλασσα (ναύτες τουρκικού στόλου ή σε εμπορικά πλοία που είτε αντιμετώπιζαν τους πειρατές, είτε ασκούσαν τα ίδια πειρατεία)
8.    Τα ορεινά εδάφη της Πελοποννήσου ευνοούσαν τον κλεφτοπόλεμο.

**Ποιοι ήταν οι πρωταγωνιστές της επανάστασης;**
Ξεχώρισαν οι Θεόδωρος Κολοκοτρώνης, Γεώργιος Καραϊσκάκης, Οδυσσέας Ανδρούτσος, Μάρκος Μπότσαρης στη στεριά και οι Κωνσταντίνος Κανάρης και Ανδρέας Μιαούλης στη θάλασσα. Ηγετικό ρόλο έπαιξαν και δυο γυναίκες : η Λασκαρίνα Μπουμπουλίνα και η Μαντώ Μαυρογένους.

**Να μάθετε 5 μεγάλες ελληνικές επιτυχίες, όποιες θέλετε**

**Ενότητα 9η** **Πρώτες προσπάθειες των επαναστατημένων Ελλήνων για συγκρότηση κράτους**

**Α’ ΕΘΝΟΣΥΝΕΛΕΥΣΗ (Επίδαυρος, Δεκέμβριος 1821-Ιανουάριος 1822)**
Η ανάγκη ενιαίας διεύθυνσης του Αγώνα, οδήγησε σε εκλογές για την ανάδειξη παραστατών (εκπροσώπων του λαού που θα αποτελούσαν την Εθνική Συνέλευση).
•    Η Εθνοσυνέλευση έμεινε γνωστή ως Εθνοσυνέλευση της Επιδαύρου και ψήφισε το 1ο ελληνικό σύνταγμα, γνωστό ως Σύνταγμα της Επιδαύρου. Ήταν ένα κείμενο επηρεασμένο από την γαλλική επανάσταση, που διακήρυττε την ανεξαρτησία της Ελλάδας και θέσπιζε το πολίτευμα της αβασίλευτης δημοκρατίας (μοναδική εξαίρεση σε όλη την Ευρώπη, όπου επικρατούσε η βασιλεία !!!).
•    Για να μην ξεσηκώσει την αντίδραση των ευρωπαϊκών κυβερνήσεων, η Εθνοσυνέλευση διακήρυξε ότι η επανάσταση ήταν εθνική και δεν είχε κοινωνικοανατρεπτικές προθέσεις.
•     Τέλος, η διοίκηση θα αποτελούταν από 2 σώματα με ετήσια θητεία :                                               το Εκτελεστικό (κυβέρνηση) με πέντε μέλη και πρόεδρο τον Αλέξανδρο Μαυροκορδάτο και                                                                                                                                                                  το Βουλευτικό με 70 μέλη και πρόεδρο τον Δημήτριο Υψηλάντη.                                                         Ωστόσο στο Βουλευτικό πλειοψηφούσαν οι προεστοί κι έτσι το έργο του Υψηλάντη γινόταν πολύ δύσκολο.

**Β’ ΕΘΝΟΣΥΝΕΛΕΥΣΗ (Άστρος, Μάρτιος-Απρίλιος 1823)**
•    Εγκρίθηκε μια ελαφρώς τροποποιημένη εκδοχή του Συντάγματος της Επιδαύρου, ο νόμος της Επιδαύρου
•    Καταργήθηκαν οι τοπικοί οργανισμοί και το αξίωμα του αρχιστράτηγου που είχε ο Κολοκοτρώνης
•    Αρχηγός του Εκτελεστικού ορίστηκε ο Πετρόμπεης Μαυρομιχάλης και του Βουλευτικού ο Αλέξανδρος Μαυροκορδάτος.

Ο ΕΜΦΥΛΙΟΣ ΠΟΛΕΜΟΣ
Το φθινόπωρο του 1823 ξέσπασε πολιτική σύγκρουση που μετά από λίγο εξελίχθηκε σε ένοπλη αναμέτρηση. Οι αιτίες του εμφυλίου :
1.    Από τη μια πλευρά ήταν οι Έλληνες που διέθεταν προεπαναστατικά εξουσία και επιθυμούσαν να την διατηρήσουν (πρόκριτοι, ιεράρχες, Φαναριώτες) και από την άλλη, οι Έλληνες που αναδείχθηκαν πρωταγωνιστές μέσα από τον Αγώνα (οπλαρχηγοί, Φιλικοί).
2.    Ο τρόπος διαχείρισης των δανείων που είχαν συναφθεί με την Αγγλία.
3.    Οι τοπικιστικές διαφορές
4.    Οι προσωπικές φιλοδοξίες
Α’ φάση Εμφυλίου (φθινόπωρο 1823- καλοκαίρι 1824)
Συγκρούστηκαν οι δυο παρατάξεις : οι οπλαρχηγοί και Φιλικοί με αρχηγό τον Κολοκοτρώνη (αντιπρόεδρο του Εκτελεστικού) και οι προεστοί και Φαναριώτες με αρχηγό τον Αλέξανδρο Μαυροκορδάτο (πρόεδρο του Βουλευτικού). Ο Μαυροκορδάτος εξασφάλισε την υποστήριξη των προεστών της Πελοποννήσου και της Ύδρας και έτσι ο Κολοκοτρώνης υποχώρησε αναγκαστικά.
Β’ φάση Εμφυλίου (Ιούλιος 1824-Ιανουάριος 1825)
Ο Μαυροκορδάτος και οι Υδραίοι συμμάχησαν με τον Ιωάννη Κωλέττη που επηρέαζε πολλούς οπλαρχηγούς της Στερεάς και απέκλεισαν τους Πελοποννήσιους από την εξουσία. Στρατεύματα από τη Στερεά λεηλάτησαν τη βόρεια Πελοπόννησο κι έτσι οι Πελοποννήσιοι αναγκάστηκαν να συνθηκολογήσουν. Ο Κολοκοτρώνης και ο Ανδρούτσος φυλακίστηκαν. Ο τελευταίος δολοφονήθηκε στη φυλακή.

**Γ’ ΕΘΝΟΣΥΝΕΛΕΥΣΗ (Επίδαυρος/Τροιζήνα, 1826/άνοιξη 1827)**
Αρχικά συγκλήθηκε στην Επίδαυρο, αλλά διέκοψε τις εργασίες της όταν έγινε γνωστή η πτώση του Μεσολογγίου. Ξανάρχισε τις εργασίες της στην Τροιζήνα το 1827 και αποφάσισε :
1.    Κυβερνήτης της Ελλάδας εκλέχθηκε ο Ιωάννης Καποδίστριας με θητεία 7 ετών
2.    Ψηφίστηκε το Πολιτικό Σύνταγμα της Ελλάδας που βασιζόταν στην αρχή της διάκρισης των εξουσιών, διαπνεόταν από φιλελεύθερες ιδέες και ήταν το πιο δημοκρατικό σύνταγμα της εποχής του.

**Ενότητα 10η**

Το κίνημα του φιλελληνισμού

Στην Ευρώπη και στην Αμερική αναπτυσσόταν ο φιλελληνισμός, ένα κίνημα συμπαράστασης στους Έλληνες και στρεφόταν κατά της Οθωμανικής Αυτοκρατορίας και της Ιερής Συμμαχίας. Οι παράγοντες που γέννησαν τον φιλελληνισμό :
1)    ο φιλελευθερισμός
2)    η επαναστατικότητα που είχε σπείρει η γαλλική επανάσταση
3)    ο θαυμασμός προς τον αρχαίο ελληνικό πολιτισμό
4)    ο αποτροπιασμός για τις βιαιότητες των Τούρκων εναντίον των άμαχων Ελλήνων
5)    η συγκίνηση που είχαν προκαλέσει οι ελληνικές επιτυχίες
6)    ο τυχοδιωκτισμός (κάποιοι ελάχιστοι ενδιαφέρθηκαν για τα χρήματα και τα αξιώματα)
Οι φιλέλληνες :
Α) ενίσχυσαν οικονομικά την επανάσταση με χρήματα και εφόδια
Β) βοήθησαν ηθικά με πολλές εκδηλώσεις συμπαράστασης
Γ) πολέμησαν στο πλευρό των Ελλήνων π.χ. ο Άγγλος λόρδος Μπάιρον που πέθανε στο πολιορκημένο Μεσολόγγι το 1824.

Προς την ίδρυση ανεξάρτητου κράτους

**1826**
Από το 1826 οι Μεγάλες Δυνάμεις ήταν αποφασισμένες να λύσουν το ελληνικό ζήτημα.

**1827**
Υπογράφεται στις 6 Ιουλίου του 1827 η Ιουλιανή Συνθήκη του Λονδίνου από την Αγγλία, τη Ρωσία και τη Γαλλία με την οποία ιδρύεται ***αυτόνομο ελληνικό κράτος.*** Η Τουρκία αρνείται τη συνθήκη κι έτσι οι 3 δυνάμεις επεμβαίνουν : στη ναυμαχία του Ναβαρίνου οι στόλοι της Αγγλίας, της Γαλλίας και της Ρωσίας συνέτριψαν τον τουρκοαιγυπτιακό στόλο.

**1828-1829**
Γίνεται ρωσοτουρκικός πόλεμος στον οποίο η Τουρκία χάνει κι έτσι αναγκάζεται με τη Συνθήκη της Αδριανούπολης (1829) να δεχτεί την αυτονομία της Ελλάδας. Η Αγγλία και η Γαλλία προτείνουν την ανεξαρτησία για να κερδίσουν τη συμπάθεια των Ελλήνων.

**1830**
Στις 22 Ιανουαρίου/ 3 Φεβρουαρίου του 1830 υπογράφεται από την Αγγλία, τη Γαλλία και τη Ρωσία το ΠΡΩΤΟΚΟΛΛΟ ΤΗΣ ΑΝΕΞΑΡΤΗΣΙΑΣ. Τα σύνορα της Ελλάδας ορίστηκαν ως τη γραμμή Αχελώου – Σπερχειού. Παράλληλα οι Δυνάμεις επέλεξαν τον πρίγκιπα Λεοπόλδο του Σαξ Κόμπουργκ ως ηγεμόνα της Ελλάδας. Αυτός όμως δεν αποδέχτηκε την εκλογή του.

**Ενότητα 17η** Ο **Ι. Καποδίστριας ως κυβερνήτης της Ελλάδας (1828-1831).**

**Η ολοκλήρωση της ελληνικής επανάστασης (1829)**

**Πότε εκλέχτηκε κυβερνήτης ο Καποδίστριας;**
Η Γ’ ΕΘΝΟΣΥΝΕΛΕΥΣΗ (της Τροιζήνας), την άνοιξη του 1827 εξέλεξε εξέλεξε ως κυβερνήτη της Ελλάδας τον πρώην Υπουργό Εξωτερικών της Ρωσίας, Ιωάννη Καποδίστρια, με θητεία 7 χρόνων.

**Ποια ήταν η κατάσταση που βρήκε ο Καποδίστριας στην Ελλάδα;**
Η κατάσταση ήταν τραγική : η χώρα είχε ερημωθεί, ο λαός είχε εξαθλιωθεί, οι πειρατές έλεγχαν μεγάλες περιοχές και ο αιγυπτιακός στρατός βρισκόταν στη ΝΔ Πελοπόννησο, την ίδια στιγμή που ο τουρκικός στρατός βρισκόταν στη Στερεά.

**Ποιες ήταν οι κινήσεις του Καποδίστρια;**
1.    ΠΟΛΙΤΕΥΜΑ και ΔΙΟΙΚΗΣΗ :  κατάργησε το σύνταγμα της Τροιζήνας και πήρε στα χέρια του όλη την εξουσία, για να αντιμετωπίσει τα μεγάλα προβλήματα. Η Δ’ Εθνοσυνέλευση του Άργους (1829) επικύρωσε αυτές τις αποφάσεις.
2.    ΕΝΟΠΛΕΣ ΔΥΝΑΜΕΙΣ :                                                                                                                 α) συγκρότησε τακτικό στρατό, αξιοποιώντας ορισμένους αγωνιστές προκειμένου να κάνει εκκαθάριση της Στερεάς από τον τουρκικό στρατό.                                                                                                                                                      β) ίδρυσε το Λόχο των Ευελπίδων, πρόδρομο της σημερινής Στρατιωτικής Σχολής Ευελπίδων.                                                                                                                                                γ) οργάνωσε τακτικό πολεμικό ναυτικό για να καταπολεμηθεί η πειρατεία.   (σημαντικό ρόλο έπαιξε ο Ανδρέας Μιαούλης)
3.    ΟΙΚΟΝΟΜΙΑ :                                                                                                                                   α) Έφτιαξε το 1ο κρατικό ταμείο με εισφορές Ελλήνων του εξωτερικού και φιλελλήνων                                                                                                                                                β) Ίδρυσε με τη βοήθεια του φίλου του, Γαλλοελβετού τραπεζίτη Εϋνάρδου, τράπεζα                                                                                                                                                      γ) Έκοψε νόμισμα, τον φοίνικα                                                                                                                   δ) Εφάρμοσε αυστηρή λιτότητα στις δημόσιες δαπάνες                                                                            ε) Εκσυγχρόνισε τη γεωργία με την εισαγωγή νέων καλλιεργειών (π.χ. πατάτα) και νέων μεθόδων (π.χ. σιδερένιο άροτρο).
4.    ΕΚΠΑΙΔΕΥΣΗ :                                                                                                                                α) Ίδρυσε το **Ορφανοτροφείο της Αίγινας**, στο οποίο λειτούργησαν ***3 αλληλοδιδακτικά σχολεία*** (σαν τα σημερινά δημοτικά, αλλά με τέσσερα χρόνια φοίτηση), ***3 ελληνικά σχολεία*** (σαν τα σημερινά Γυμνάσια και με τριετή φοίτηση), ***αρκετά χειροτεχνεία*** (επαγγελματικές σχολές) και το ***Πρότυπον Σχολείον***, στο οποίο σπούδαζαν όποιοι θα γίνονταν καθηγητές στα αλληλοδιδακτικά                                                                                                                                        β) Ίδρυσε το **Κεντρικόν Σχολείον**, στο οποίο φοιτούσαν όσοι προορίζονταν για σπουδές στα πανεπιστήμια του εξωτερικού                                                                                                                    γ) Δημιούργησε το **Πρότυπον Αγροκήπιον** (γεωργική σχολή) στην Τίρυνθα (περιοχή κοντά στο Άργος και στο Ναύπλιο)                                                                                                                            Ο Καποδίστριας δε δημιούργησε Πανεπιστήμιο, γιατί πίστευε ότι τη συγκεκριμένη στιγμή, η εκπαίδευση των Ελλήνων θα έπρεπε να ήταν επαγγελματική.

**Πώς ολοκληρώθηκε η επανάσταση;**
Όταν έφθασε στην Ελλάδα ο Καποδίστριας η Ελλάδα ήταν ακόμα σε επανάσταση. Δεν είχε ξεκαθαρίσει ακόμα αν το νέο κράτος θα ήταν ανεξάρτητο ή αυτόνομο, ούτε πόσο μεγάλο θα είναι. Η τελευταία μάχη δόθηκε στις 12 Σεπτεμβρίου του 1829 στην Πέτρα της Βοιωτίας, όπου οι Έλληνες με αρχηγό τον Δημήτριο Υψηλάντη επικράτησαν των Τούρκων. Λίγο αργότερα η Ελλάδα , με τους χειρισμούς του Καποδίστρια, έγινε ανεξάρτητο κράτος (Πρωτόκολλο Ανεξαρτησίας του Λονδίνου του 1830) και διεύρυνε τα σύνορά της ως τη γραμμή Αμβρακικού-Παγασητικού (συνθήκη Κωνσταντινούπολης του 1832). Το ελληνικό κράτος περιελάμβανε την Πελοπόννησο, τη Στερεά, τα νησιά του Αργοσαρωνικού, την Εύβοια, τις Σποράδες και τις Κυκλάδες.

**Ποιες ήταν οι αντιδράσεις κατά του Καποδίστρια;**
Πολλές αντιδράσεις προκλήθηκαν από την επιλογή του Καποδίστρια για δημιουργία ισχυρού και συγκεντρωτικού (με πολλές εξουσίες στα χέρια του) κράτους. Αντέδρασαν πρόκριτοι (π.χ. Πετρόμπεης Μαυρομιχάλης), πλούσιοι πλοιοκτήτες (π.χ. Κουντουριώτης), Φαναριώτες (π.χ. Αλέξανδρος Μαυροκορδάτος) και φιλελεύθεροι διανοούμενοι (π.χ. Αδαμάντιος Κοραής). Όλοι αυτοί ζητούσαν σύνταγμα από τον Κυβερνήτη. Επίσης αντιδρούσαν η Αγγλία και η Γαλλία, θεωρώντας τον Καποδίστρια όργανο των Ρώσων.
Από τις αρχές του 1830 σημειώθηκαν εξεγέρσεις :                                                                                 α) Ο Μιαούλης ανατίναξε στον Πόρο τα δύο μεγαλύτερα ελληνικά πλοία.
β) στην Ύδρα η εφημερίδα «Απόλλων» προπαγάνδιζε τη δολοφονία του Καποδίστρια
Μετά τη φυλάκιση του πρόκριτου της Μάνης Πετρόμπεη Μαυρομιχάλη, η αντίδραση μεγάλωσε. Στις 27 Σεπτεμβρίου 1831 ο Κωνσταντίνος και ο Γεώργιος Μαυρομιχάλης δολοφόνησαν τον Καποδίστρια στο Ναύπλιο.

**Ενότητα 18η**

Η ΠΕΡΙΟΔΟΣ ΤΗΣ ΑΠΟΛΥΤΗΣ ΜΟΝΑΡΧΙΑΣ ΤΟΥ ΟΘΩΝΑ (1835-1843)
Ο Όθωνας ανέλαβε την εξουσία το Μάιο του 1835. Η κατάσταση δεν άλλαξε. Ο βασιλιάς προσπάθησε να περιορίσει τη δύναμη των κομμάτων (αγγλικό, γαλλικό, ρωσικό), ενισχύοντας μία το ένα, μία το άλλο. Ξέσπασαν εξεγέρσεις τοπικού χαρακτήρα (Ύδρα, Μεσσηνία)
Πώς φτάσαμε στα γεγονότα της 3ης Σεπτεμβρίου 1843;
Οι **αιτίες της αντίδρασης** ήταν :
1.    η επιδείνωση της οικονομικής κατάστασης των αγροτών
2.    η ανάπτυξη της ληστείας στην ύπαιθρο
3.    η αδυναμία της Ελλάδας να εξοφλήσει τα δάνειά της, που είχε σαν αποτέλεσμα οι Μεγάλες Δυνάμεις να επιβάλουν οικονομικό έλεγχο στη χώρα και περικοπή κρατικών δαπανών.
4.    Οι περικοπές που έγιναν στους στρατιωτικούς.

3η Σεπτεμβρίου του 1843
Εκδηλώθηκε έντονη πολιτική κινητοποίηση με πρωτεργάτες τους  Μαυροκορδάτο, Κωλέττη, Ανδρέα Μεταξά και Λόντο (πολιτικοί από όλα τα κόμματα). Αίτημά τους ήταν η παραχώρηση συντάγματος, που πίστευαν ότι θα απάλλασσε τη χώρα από τους Βαυαρούς και θα βοηθούσε στην επίλυση των προβλημάτων.
Τη νύχτα της 2ας προς 3η Σεπτεμβρίου του 1843, δυνάμεις της φρουράς της Αθήνας και πολλοί πολίτες με επικεφαλής  τον συνταγματάρχη Δημήτριο Καλλέργη και τον αγωνιστή του ’21 Μακρυγιάννη, συγκεντρώθηκαν έξω από το παλάτι (σημερινή Βουλή) και απαίτησαν από τον Όθωνα την παραχώρηση συντάγματος (γι’ αυτό η πλατεία λέγεται σήμερα πλατεία Συντάγματος). Ο Όθωνας αρχικά αρνήθηκε, στη συνέχεια όμως, αναγκάστηκε να υποχωρήσει και να προκηρύξει εκλογές για Εθνοσυνέλευση, που θα ψήφιζε σύνταγμα.

**Ενότητα 19η Από την 3η Σεπτεμβρίου 1843 έως την έξωση του Όθωνα (1862)**

**Πώς λειτουργούσε το πολίτευμα της συνταγματικής μοναρχίας**

Σύμφωνα με το σύνταγμα που ψήφισε η Εθνοσυνέλευση το 1844 και με το οποίο θεσπίστηκε η συνταγματική μοναρχία:

1)   Τη νομοθετική εξουσία ασκούσαν από κοινού ο βασιλιάς, η Γερουσία και η βουλή. Τα μέλη της Γερουσίας διορίζονταν από το βασιλιά και ήταν ισόβια.

2)   Η εκτελεστική εξουσία ασκούταν από το βασιλιά μέσω υπουργών που ο ίδιος διόριζε και έπαυε χωρίς την έγκριση της Βουλής.

3)   Οι δικαστές διορίζονταν και παύονταν από το βασιλιά .

**Ποια είναι α) το θετικό και β) τα αρνητικά στοιχεία στη λειτουργία του πολιτεύματος;**

Το θετικό στοιχείο:

Η καθιέρωση των κοινοβουλευτικών θεσμών.

Τα αρνητικά στοιχεία:

1)   Οι υπερεξουσίες που είχε ο βασιλιάς.

2)   Τα κόμματα δεν αναγνωρίστηκαν θεσμικά.

3)   Στις εκλογές χρησιμοποιήθηκαν αθέμιτα μέσα για να επηρεαστούν οι ψηφοφόροι.

 **Να ορίσετε τους όρους Μεγάλη Ιδέα, αλύτρωτοι, αλυτρωτισμός;**

1)Μεγάλη Ιδέα: η ιδέα ότι για την ανάπτυξη της Ελλάδας και το ξεπέρασμα των προβλημάτων της ήταν αναγκαία η ενσωμάτωση όσο το δυνατόν περισσότερων εδαφών από την οθωμανική αυτοκρατορία, στα οποία ζούσαν ελληνικοί πληθυσμοί. Εισηγητής της υπήρξε ο Ι. Κωλέττης.

2)Αλύτρωτοι**:** Οι Έλληνες που ζούσαν στην οθωμανική αυτοκρατορία.

3)Αλυτρωτισμός: η πολιτική που στόχευε στην ελευθέρωση των αλύτρωτων Ελλήνων από τον οθωμανικό ζυγό.

**Ενότητα 20ή Από την έξωση του Όθωνα (1862) έως το κίνημα στο Γουδί (1909)**

**1.Ποιος αναγορεύτηκε βασιλιάς μετά τον Όθωνα και πώς ενσωματώθηκαν  τα Επτάνησα στην Ελλάδα;**

1. Μετά την έξωση του Όθωνα οι Δυνάμεις αναγόρευσαν βασιλιά των Ελλήνων το Δανό πρίγκιπα Γεώργιο Α΄.
2. H Αγγλία παραχώρησε το 1863 τα νησιά του Ιονίου στο ελληνικό κράτος. Η επίσημη ενσωμάτωσή τους έγινε το 1864.

 **2.Τι προέβλεπε το σύνταγμα του 1864**

1.Θέσπιζε το πολίτευμα της βασιλευομένης δημοκρατίας.

2.Θεμελιωνόταν στη δημοκρατική αρχή.

3.Αναγνώριζε το λαό ως κυρίαρχο παράγοντα του πολιτεύματος.

4.Όριζε τον βασιλιά ως τον ανώτατο άρχοντα της πολιτείας.

5.Κατοχύρωνε τη διάκριση των εξουσιών:

Ø  *Νομοθετική εξουσία*: βασιλιάς, Γερουσία, Βουλή.

Ø  *Εκτελεστική εξουσία*:βασιλιάς, διορισμένοι από τον ίδιο υπουργοί.

Ø  *Δικαστική εξουσία*: κηρύχτηκε ανεξάρτητη.

6.Καταργούσε τη Γερουσία ως έναν αντιδημοκρατικό θεσμό.

7.Έδινε καθολικό δικαίωμα ψήφου στους άνδρες από 21 ετών και άνω.

**3.Σε ποιες ενέργειες προχώρησε ο Κουμουνδούρος;**

1. Προχώρησε στη διανομή των εθνικών κτημάτων.
2. Επιδίωξε την ενσωμάτωση εδαφών από το Οθωμανό κράτος.
3. Αποφάσισε την εμπλοκή της Ελλάδας στην Κρητική επανάσταση.

**4.Ποια ήταν τα προβλήματα του κοινοβουλευτισμού:**

1. Πολίτες πίεζαν τους βουλευτές για να εξασφαλίσουν μια θέση στο δημόσιο.
2. Οι βουλευτές στήριζαν στη Βουλή εκείνον τον πολιτικό αρχηγό που τους εξασφάλιζε διορισμούς των οπαδών τους.
3. Δεν υπήρχαν συγκροτημένα κόμματα
4. Ο βασιλιάς δε δίσταζε να ανατρέπει κυβερνήσεις.

**5.Ποιος υποστήριξε και τι ήταν η  αρχή της δεδηλωμένης:**

Ο Χαρίλαος Τρικούπης, για να αντιμετωπιστούν οι αυθαιρεσίες του βασιλιά, πρότεινε την ψήφιση της *αρχής της δεδηλωμένης*, ο βασιλιάς θα έπρεπε να διορίζει πρωθυπουργό μόνο εκείνον που είχε τη «δεδηλωμένη» εμπιστοσύνη της Βουλής, δηλαδή την υποστήριξη της πλειοψηφίας των βουλευτών. Η αρχή αυτή αναγνωρίστηκε από τον βασιλιά το 1875.

 **Να εξηγήσετε την έννοια του δικομματισμού.**

*Δικομματισμός*: κυριαρχία, κατά τη δεκαετία 1885-1895, στην πολιτική ζωή της Ελλάδας δύο κομμάτων με επικεφαλής τον Τρικούπη και τον Δηλιγιάννη.

 **Πού στόχευε ο Τρικούπης;**

δημιουργία ενός κράτους σύγχρονου και οικονομικά αναπτυγμένου,

κατασκευή μεγάλων έργων υποδομής,

ανασυγκρότηση των ενόπλων δυνάμεων,

εξυγίανση της δημόσιας διοίκησης,

ειρηνική συμβίωση με την Οθωμανική αυτοκρατορία.

**Με ποιους τρόπους εφάρμοζε την πολιτική του ο Τρικούπης;**

1. βαριά φορολογία,
2. σύναψη μεγάλων δανείων με τράπεζες του εξωτερικού,
3. προσφορά στους Έλληνες του εξωτερικού προνομιακών όρων για επενδύσεις.

**Ποιες ήταν οι θέσεις του Δηλιγιάννη;**

1. Υποστήριζε ότι η φορολόγηση θα έπρεπε να είναι η μικρότερη δυνατή.
2. Επισήμαινε τις συνέπειες των μέτρων του Τρικούπη για τα μεσαία και κατωτέρα κοινωνικά στρώματα.
3. Στιγμάτιζε την πολιτική εύνοιας του Τρικούπη προς την πλουτοκρατία.
4. Θεωρούσε θεμιτή την εναλλαγή των οπαδών της εκάστοτε κυβέρνησης στις κρατικές θέσεις.

 **Τι συνέβη το 1897 και ποιες ήταν οι πολιτικές εξελίξεις στην Ελλάδα έως το 1908;**

1.1897: αποτυχημένος ελληνοτουρκικός πόλεμος 2. καταβολή πολεμικής αποζημίωσης της Ελλάδας στην Οθωμανική Αυτοκρατορία 3. Η Ελλάδα αναγκάστηκε να πάρει νέο δάνειο 4. επιβολή Διεθνούς Οικονομικού Ελέγχου (ΔΟΕ).

**Ενότητα 27η Το κίνημα στο Γουδί (1909)**

Τι ήταν ο Στρατιωτικός Σύνδεσμος;

Τον Μάιο του 1909 ιδρύθηκε ο **Στρατιωτικός Σύνδεσμος** (οργάνωση κατώτερων αξιωματικών). Τα μέλη του Συνδέσμου ήταν δυσαρεστημένα με τη βασιλική οικογένεια  και την κατάσταση που επικρατούσε στο στράτευμα.

**ΤΑ ΑΙΤΗΜΑΤΑ ΤΟΥ ΣΥΝΔΕΣΜΟΥ**

* Να απομακρυνθεί από την ηγεσία του στρατού ο διάδοχος Κωνσταντίνος, που προωθούσε την ευνοιοκρατία. Το αίτημα έγινε δεκτό.
* Να γίνουν μεταρρυθμίσεις στη διοίκηση του κράτους, στην οικονομία, τη δικαιοσύνη και την εκπαίδευση. (γενικά και αόριστα αιτήματα)

**Ο ΛΑΟΣ ΣΤΗΡΙΖΕΙ ΤΟ ΚΙΝΗΜΑ**

Ο λαός επηρεάστηκε από τα αιτήματα του Συνδέσμου για μεταρρυθμίσεις και με ένα εντυπωσιακό συλλαλητήριο που οργανώθηκε από τον Σύνδεσμο και διάφορες επαγγελματικές οργανώσεις στις **14 Σεπτεμβρίου του 1909**, εξέφρασε τη στήριξή του.

**Ενότητα 28η** **Ο Ελευθέριος Βενιζέλος πρωθυπουργός: η βενιζελική πολιτική της περιόδου 1910-1912**

 **Το αναθεωρημένο Σύνταγμα του 1911**

* Προστάτευε αποτελεσματικότερα τις ατομικές ελευθερίες
* Το κράτος μπορούσε να αφαιρεί από τους ιδιοκτήτες μεγάλες εκτάσεις γης, δίνοντάς τους αποζημιώσεις και να τα μοιράζει σε ακτήμονες.
* Οι δημόσιοι υπάλληλοι ήταν πλέον μόνιμοι
* Απαγόρευε στους στρατιωτικούς και στους δημόσιους υπάλληλους να εκλέγονται βουλευτές.

Σημαντικό ρόλο στις παραπάνω αποφάσεις έπαιξε η ***Ομάδα των Κοινωνιολόγων*** (ολιγομελής, αλλά ιδιαίτερα προοδευτική κοινοβουλευτική ομάδα) του Αλέξανδρου Παπαναστασίου.

**Ενότητα 29η Βαλκανικοί πόλεμοι 1912-13**

**Οι αιτίες :**

1. **Οι ελπίδες ότι οι Νεότουρκοι θα έδιναν δικαιώματα στους αλλοεθνείς διαψεύστηκαν**. Η Οθωμανική Αυτοκρατορία επεδίωκε τον πλήρη εκτουρκισμό του κράτους της. Έτσι, **αναζωπυρώθηκαν τα εθνικά αισθήματα των Ελλήνων, των Βουλγάρων και των Σέρβων**, που ήθελαν να προστατεύσουν τους ομοεθνείς τους από τους Νεότουρκους και να πάρουν εδάφη από την Οθωμανική Αυτοκρατορία.
2. Η **Γερμανία** (με την οικονομική διείσδυση στην Οθωμανική Αυτοκρατορία από τα τέλη του 19ου αιώνα),  η **Ιταλία** (που το 1911 είχε επιτεθεί στην τουρκική Λιβύη και από το 1912 κατείχε τα πρώην τουρκικά Δωδεκάνησα) και η **Αυστροουγγαρία** (που είχε αναλάβει από το 1878 τη διοίκηση της τουρκικής Βοσνίας-Ερζεγοβίνης και από το 1908 την προσάρτησε)    **έπλητταν τα συμφέροντα των Άγγλων, των Γάλλων και των Ρώσων στην Οθωμανική Αυτοκρατορία.**

**Οι συμμαχίες**

Στην αρχή ο Βενιζέλος ακολούθησε ήπια τακτική απέναντι στις προκλήσεις των Νεότουρκων επειδή εκτιμούσε ότι η Ελλάδα δεν ήταν έτοιμη για πόλεμο. Αργότερα όμως, βλέποντας ότι ο πόλεμος πλησιάζει έκανε **συμμαχία** (την άνοιξη του 1912) με τη **Βουλγαρία, τη Σερβία και το Μαυροβούνιο**.

**Ενότητα 30ή** **Η Ελλάδα και τα Βαλκάνια αμέσως μετά τους βαλκανικούς πολέμους**

Οι Βαλκανικοί πόλεμοι τερματίστηκαν με την υπογραφή της **Συνθήκης του Βουκουρεστίου (28 Ιουλίου 1913)** :

* Ø Η **ΕΛΛΑΔΑ** κέρδισε :
* α) το μεγαλύτερο μέρος της Μακεδονίας,
* β) τη νότια Ήπειρο,
* γ) σημαντικά νησιά στο βόρειο και ανατολικό Αιγαίο (Θάσος, Σαμοθράκη, Λήμνος, Λέσβος, Χίος, Σάμος, Ικαρία)
* δ) την Κρήτη                                                                                                                           Όλα αυτά τα εδάφη ονομάστηκαν Νέες Χώρες, σε αντίθεση με τα εδάφη που ήταν ελληνικά πριν τους Βαλκανικούς πολέμους, τα οποία ονομάστηκαν Παλαιά Ελλάδα. Η Ελλάδα διπλασιάστηκε σε έκταση (σχεδόν 120.000 τ.χλμ.) και πληθυσμό (σχεδόν 5.000.000 από 2.500.000).
* Ø Η **ΣΕΡΒΙΑ** κέρδισε ένα σημαντικό τμήμα της βορειοδυτικής Μακεδονίας.
* Ø Η **ΒΟΥΛΓΑΡΙΑ** κέρδισε το μεγαλύτερο μέρος της δυτικής Θράκης (Ξάνθη, Αλεξανδρούπολη, Κομοτηνή).
* Ø Η **ΟΘΩΜΑΝΙΚΗ ΑΥΤΟΚΡΑΤΟΡΙΑ** ξαναπήρε πίσω από τη Βουλγαρία την Ανατολική Θράκη
* Ø Η **ΙΤΑΛΙΑ** εξακολουθούσε να κατέχει τα Δωδεκάνησα.
* Ø Η **ΑΛΒΑΝΙΑ** δημιουργήθηκε με το Πρωτόκολλο της Φλωρεντίας του 1913. Οι Έλληνες αντέδρασαν για την παραχώρηση της Βορείου Ηπείρου στην Αλβανία.

**ΘΕΤΙΚΑ**

* – Οι Νέες Χώρες είχαν θετικές προοπτικές
* – Η Θεσσαλονίκη, τα Ιωάννινα, η Καβάλα, η Μυτιλήνη, η Χίος και το Ηράκλειο ήταν ήδη σημαντικά οικονομικά κέντρα.

**ΠΡΟΒΛΗΜΑΤΑ** Έπρεπε να αφομοιωθούν οι μουσουλμανικοί και σλαβικοί πληθυσμοί που κατείχαν την περισσότερη καλλιεργήσιμη γη, καθώς και το ισχυρό εβραϊκό στοιχείο κυρίως της Θεσσαλονίκης. Όλοι αυτοί οι πληθυσμοί έβλεπαν με επιφύλαξη και δυσπιστία τις ελληνικές αρχές.

**ΣΥΝΕΧΙΣΤΗΚΑΝ ΟΙ ΜΕΤΑΡΡΥΘΜΙΣΕΙΣ ΤΟΥ ΒΕΝΙΖΕΛΟΥ**

* – Αναγνωρίστηκαν τα εργατικά σωματεία
* – Θεσπίστηκαν μέτρα για την ασφάλιση των εργαζομένων
* – Καθιερώθηκε η 8ωρη εργασία
* – Ιδρύθηκαν αγροτικοί συνεταιρισμοί.

**ΝΕΑ ΘΕΜΑΤΑ ΣΤΗΝ ΕΞΩΤΕΡΙΚΗ ΠΟΛΙΤΙΚΗ**

* – Ο Σουλτάνος δεν αποδεχόταν την κυριαρχία των Ελλήνων στα νησιά του βόρειου και ανατολικού Αιγαίου.
* – Τα Δωδεκάνησα ήταν ακόμα υπό ιταλική κατοχή.
* – Υπήρχαν αρκετοί Έλληνες σε περιοχές που δεν είχαν απελευθερωθεί π.χ. Ανατολική Θράκη, Βόρεια Ήπειρο και Μικρά Ασία.

**Ενότητα 31η** **Ο Α‘ Παγκόσμιος πόλεμος**

**ΤΑ ΑΙΤΙΑ**

Ήταν αποτέλεσμα της ταυτόχρονης δράσης τριών παραγόντων :

1. **Ο ΙΜΠΕΡΙΑΛΙΣΜΟΣ** (δηλαδή η πολιτική επέκτασης των αναπτυγμένων βιομηχανικά και οικονομικά κρατών σε βάρος των υπολοίπων) ήταν η κύρια αιτία του πολέμου. Πρωταγωνιστικό ρόλο έπαιξε η Γερμανία, η οποία αναπτυσσόταν ταχύτατα και ήθελε να καλύψει τις ανάγκες της σε πρώτες ύλες, καύσιμα και αγορές με την αναδιανομή του πλούτου και των αποικιών. Έτσι γρήγορα ήρθε σε σύγκρουση με τις παλιές μεγάλες δυνάμεις, τη Μεγάλη Βρετανία και τη Γαλλία.
2. **Ο ΕΘΝΙΚΙΣΜΟΣ** ήταν επίσης μια βασική αιτία. Δεν πρέπει να θεωρούμε ότι οι λαοί της Ευρώπης ήθελαν τον πόλεμο. Δεν ήταν, ωστόσο, και διατεθειμένοι να καταπνίξουν τα εθνικά τους αισθήματα για να διατηρηθεί η ειρήνη.
3. **Ο ΜΙΛΙΤΑΡΙΣΜΟΣ** (δηλαδή ο υπερτονισμός των στρατιωτικών αξιών) ενισχυόταν διαρκώς. Η ανάπτυξη της γερμανικής πολεμικής βιομηχανίας και η στρατιωτική ενίσχυση της Γερμανίας, οδήγησαν και τις άλλες ευρωπαϊκές δυνάμεις στην αύξηση των στρατιωτικών εξοπλισμών. Παράλληλα, όλο και περισσότεροι πρόβαλλαν τον πόλεμο ως τον κατάλληλο τρόπο για την επίλυση των διαφορών μεταξύ των κρατών.

**ΤΑ ΑΝΤΙΠΑΛΑ ΣΤΡΑΤΟΠΕΔΑ**

Α) **ΟΙ ΚΕΝΤΡΙΚΕΣ ΔΥΝΑΜΕΙΣ ή ΤΡΙΠΛΗ ΣΥΜΜΑΧΙΑ** **: Γερμανία, Αυστροουγγαρία και Ιταλία.**

Β) **Η ΕΓΚΑΡΔΙΑ ή ΤΡΙΠΛΗ ΣΥΝΕΝΝΟΗΣΗ (ENTENTE CORDIALE)** : **Μεγάλη Βρετανία, Γαλλία, Ρωσία.**

**Η ΑΦΟΡΜΗ**

Η αφορμή δόθηκε στο ***Σεράγεβο της Βοσνίας*** (υπό Αυστροουγγρική κατοχή). ***Τον*** ***Ιούνιο του 1914*** ***ο*** διάδοχος του αυστριακού θρόνου ***Φραγκίσκος Φερδινάνδος*** ***δολοφονήθηκε από ένα νεαρό Σέρβο εθνικιστή***. Η Αυστροουγγαρία κήρυξε τον πόλεμο στη Σερβία, ενώ η Γερμανία τάχθηκε στο πλευρό της Αυστροουγγαρίας. Στα επόμενα 4 χρόνια έγιναν συνολικά 60 κηρύξεις πολέμων. Έτσι ξεκίνησε ο **Μεγάλος Πόλεμος ή Α’ Παγκόσμιος Πόλεμος.**

**1918  : το τέλος του πολέμου**

Το **φθινόπωρο του 1918** οι Κεντρικές Δυνάμεις και οι σύμμαχοί τους άρχισαν να συνθηκολογούν.

**Κατά τη διάρκεια του Α’ Π.Π. σκοτώθηκαν περίπου 8.000.000 άνθρωποι, τραυματίστηκαν περίπου 20.000.000 και έγιναν τεράστιες υλικές καταστροφές**. Η Ευρώπη βγήκε από τον πόλεμο τραυματισμένη και με την πρωτοκαθεδρία της να αμφισβητείται πλέον από τις Η.Π.Α.

**Ενότητα 32η Η Ελλάδα στον Α‘ Παγκόσμιο πόλεμο – Ο Εθνικός Διχασμός**

Ο Α’ Παγκόσμιος πόλεμος δίχασε την ελληνική ηγεσία και κοινωνία.

**Η θέση του Βενιζέλου** : Θεωρούσε ότι η Αντάντ θα επικρατούσε στον πόλεμο και επιθυμούσε η Ελλάδα να μπει στον πόλεμο στο πλευρό της

***α) για να διαφυλάξει τα κέρδη της από τους Βαλκανικούς πολέμους*** και

***β) για να διευρύνει τα σύνορά της***.

Με την άποψη αυτή συμφωνούσαν:

***1) μεγάλα τμήματα του απλού λαού που εμπνέονταν από τη Μεγάλη Ιδέα*** και

2***) κυρίως οι μεγαλοαστοί (ειδικά του εξωτερικού) που πίστευαν στην ανάγκη δημιουργίας μιας μεγάλης και ισχυρής Ελλάδας***.

**Η θέση του Κωνσταντίνου** : Ήθελε την Ελλάδα σύμμαχο των Κεντρικών Δυνάμεων. Επειδή, όμως, η Οθωμανική Αυτοκρατορία και η Βουλγαρία είχαν ταχθεί με το μέρος των Γερμανών, ο Κωνσταντίνος υποστήριζε σε συνεννόηση με τον Γερμανό αυτοκράτορα, τη «διαρκή ουδετερότητα», επειδή ***έτσι θα προστατευόταν από τον πόλεμο***.                                                                                                                            Με την άποψη αυτή συμφωνούσαν :

 ***1) οι μικροαστοί που είχαν φοβηθεί από την προοπτική ένταξης στο ελληνικό κράτος του ισχυρού εξωελλαδικού ελληνικού κεφαλαίου***, το οποίο δε θα μπορούσαν να ανταγωνιστούν και                                                                                                                                      ***2) τμήματα του λαού που είχαν κουραστεί να πολεμούν από την εποχή των Βαλκανικών πολέμων***.

**Η σύγκρουση Βενιζέλου – Κωνσταντίνου**

Η Αντάντ επιχείρησε να καταλάβει τα Δαρδανέλια (Φλεβάρης 1915)… Ο Βενιζέλος έκρινε πως έπρεπε η Ελλάδα να μπει στον πόλεμο στο πλευρό της… Ο Κωνσταντίνος αρνήθηκε… Ο Βενιζέλος παραιτήθηκε από πρωθυπουργός… Έγιναν εκλογές (Μάης 1915) όπου ο Βενιζέλος βγήκε νικητής… Ο Βενιζέλος κήρυξε επιστράτευση… Ο βασιλιάς διαφώνησε για 2η φορά…. Ο Βενιζέλος παραιτήθηκε για 2η φορά… Έγιναν νέες εκλογές (Δεκέμβριος 1915) στις οποίες οι Φιλελεύθεροι απείχαν…. Βγήκε νέα κυβέρνηση απόλυτα πιστή στα Ανάκτορα.

**Η εμπλοκή της Ελλάδας στον Α’ Παγκόσμιο πόλεμο**

* Τον ***Οκτώβρη του 1915*** η Αντάντ για να αντιμετωπίσει τη γερμανική επιρροή στα Βαλκάνια (Βουλγαρία, Οθωμανική Αυτοκρατορία) αποβίβασε στρατεύματα στη Θεσσαλονίκη.
* Η Σερβία δέχτηκε επίθεση από τη Βουλγαρία και κατέρρευσε. Τα σερβικά στρατεύματα μεταφέρθηκαν στη Μακεδονία.
* Το ***Μάιο του 1916***, γερμανικά και βουλγαρικά στρατεύματα εισέβαλαν στην Ανατολική Μακεδονία.
* Οι ελληνικές δυνάμεις δε μπήκαν στον πόλεμο, ακολουθώντας εντολές του Κωνσταντίνου. Έτσι το Δ’ Σώμα Στρατού διατάχθηκε να παραδοθεί χωρίς να αντισταθεί, αιχμαλωτίστηκε και μεταφέρθηκε στη Γερμανία.

**Οι Επίστρατοι και το κίνημα της Εθνικής Άμυνας**.

* Τον Ιούνιο του 1916, η Αντάντ απαίτησε από τον Κωνσταντίνο τον αφοπλισμό των ελληνικών ενόπλων δυνάμεων.
* Ο Κωνσταντίνος δέχτηκε και έδωσε διαταγή όσοι έφεδροι απολύονται να οργανώνονται σε συνδέσμους. Έτσι δημιουργήθηκαν οι ***Επίστρατοι*** (φιλοβασιλική παραστρατιωτική οργάνωση με σχεδόν 200.000 μέλη)
* Ταυτόχρονα, οι βενιζελικοί δημιούργησαν στη Μακεδονία μια οργάνωση, την ***Εθνική Άμυνα*** και στις ***17 Αυγούστου*** πραγματοποίησαν κίνημα στη Θεσσαλονίκη, ζητώντας τη συμμετοχή της Ελλάδας στον πόλεμο, στο πλευρό της Αντάντ.

**Η Προσωρινή Κυβέρνηση της Θεσσαλονίκης**

Ο Βενιζέλος εγκατέστησε Προσωρινή Κυβέρνηση στη Θεσσαλονίκη και διέταξε επιστράτευση για να πολεμήσει ο ελληνικός στρατός στο πλευρό της Αντάντ.

**Ο ΕΘΝΙΚΟΣ ΔΙΧΑΣΜΟΣ**

Έτσι ονομάζεται η πολιτική κρίση που ξεκίνησε στην Ελλάδα το ***Φλεβάρη του 1915*** με διαφωνία ανάμεσα στον πρωθυπουργό Βενιζέλο και το βασιλιά Κωνσταντίνο. Η ένταση συνεχώς κλιμακωνόταν κι έφτασε στο να διαμορφωθούν στην Ελλάδα δύο κυβερνήσεις, μια στην ***Αθήνα*** και μια στη ***Θεσσαλονίκη*** ***(καλοκαίρι του 1916).*** Πρόκειται ουσιαστικά για την πρώτη εμφύλια σύγκρουση στην Ελλάδα του 20ου αιώνα.

**Η δυναμική επέμβαση της Αντάντ και η έξωση του Κωνσταντίνου**.

* ***Η Αντάντ επιδίωξε να καταλάβει την Αθήνα***. Τα συμμαχικά στρατεύματα αποβιβάστηκαν στον Πειραιά, αλλά καθώς κινήθηκαν προς την Αθήνα αποκρούστηκαν από δυνάμεις Επιστράτων.
* Το Νοέμβρη του 1916, το «κράτος των Αθηνών» εξαπέλυσε διώξεις εναντίον των βενιζελικών (35 νεκροί).
* ***Η Αντάντ κατέλαβε τον Πειραιά και απέκλεισε τη «βασιλική Ελλάδα»,*** ζητώντας απομάκρυνση του Κωνσταντίνου από τον θρόνο.
* ***Ο Κωνσταντίνος, χωρίς να παραιτηθεί, εγκατέλειψε τη χώρα στις 2/15 Ιουνίου του 1917***. Στον θρόνο άφησε τον γιό του **Αλέξανδρο**.

**Η ανάληψη εξουσίας από τον Βενιζέλο.**

Ο Βενιζέλος ήρθε στην Αθήνα και

1. η νέα κυβέρνηση κήρυξε τον πόλεμο στις Κεντρικές Δυνάμεις. Τα ελληνικά στρατεύματα πήραν μέρος σε μάχες στη Μακεδονία κατά το 1918.
2. Ο Βενιζέλος επανέφερε τη Βουλή που είχε εκλεγεί τον Μάιο του 1915. Αυτή η βουλή, λόγω της «νεκρανάστασής» της ονομάστηκε ***«Βουλή των Λαζάρων»***.
3. Χιλιάδες φιλοβασιλικοί δημόσιοι υπάλληλοι και στρατιωτικοί απολύθηκαν (ανάμεσα σε αυτούς και πολλά στελέχη της φιλοβασιλικής παράταξης, που εξορίστηκαν στην Κορσική).

**Ενότητα 34η Η λήξη του Α‘ Παγκόσμιου πολέμου και οι μεταπολεμικές ρυθμίσεις**

**Η ΣΥΝΘΗΚΗ ΤΩΝ ΒΕΡΣΑΛΙΩΝ (Ιούνιος 1919)**

Η **Γερμανία** υποχρεώθηκε να

* παραχωρήσει εδάφη στη Γαλλία, το Βέλγιο, τη Δανία και στις νεοσύστατες Πολωνία, Τσεχοσλοβακία και Λιθουανία.
* αναγνωρίσει τη Ρηνανία και το Σάαρ (γερμανόφωνες περιοχές στα γερμανογαλλικά σύνορα) ως αποστρατικοποιημένη ζώνη.
* να πληρώσει μεγάλες πολεμικές αποζημιώσεις
* εγκαταλείψει τα εδάφη που είχε πάρει από τη Σοβιετική Ένωση με τη συνθήκη του Μπρεστ-Λιτόφσκ
* να αφοπλιστεί (περιορίσει στο ελάχιστο τις ένοπλες δυνάμεις της)

**Η ΣΥΝΘΗΚΗ ΤΟΥ ΝΕΪΓΥ (Νοέμβριος 1919)**

Η **Βουλγαρία** υποχρεώθηκε να

* παραιτηθεί από κάθε διεκδίκηση για την Ανατολική Μακεδονία και τη Δυτική Θράκη. Τα εδάφη αυτά δόθηκαν στην Ελλάδα.

         παραχωρήσει εδάφη στη Ρουμανία και τη Γιουγκοσλαβία

         κάνει αμοιβαία ανταλλαγή πληθυσμού με την Ελλάδα.

**Η ΣΥΝΘΗΚΗ ΤΩΝ ΣΕΒΡΩΝ (28 Ιουλίου/10 Αυγούστου 1920)**

Η **Οθωμανική Αυτοκρατορία** υποχρεώθηκε να

* παραχωρήσει την κυριαρχία της Μεσοποταμίας (σημερινό Ιράκ), της Παλαιστίνης και της Υπεριορδανίας (σημερινή Ιορδανία) στη Βρετανία
* παραχωρήσει την κυριαρχία της Συρίας και του Λιβάνου στη Γαλλία
* δώσει ανεξαρτησία στο Κουρδιστάν και στην Αρμενία
* παραχωρήσει στην Ελλάδα την Ίμβρο, την Τένεδο και τη Θράκη (ως λίγο έξω από την Κωνσταντινούπολη)
* αναγνωρίσει την ελληνική κυριαρχία στα νησιά του βόρειου και ανατολικού Αιγαίου. Επίσης,
* η Ιταλία παραχωρούσε τα Δωδεκάνησα (εκτός της Ρόδου) στην Ελλάδα
* η Αντάντ ανέθετε στην Ελλάδα τη διοίκηση της περιοχής της Σμύρνης για 5 χρόνια. Μετά οι κάτοικοι με δημοψήφισμα θα αποφάσιζαν για το αν ήθελαν ή όχι να ενωθούν με την Ελλάδα.
* Τα Στενά τέθηκαν υπό διεθνή έλεγχο.

Έτσι, διαλύθηκε η Οθωμανική Αυτοκρατορία.

**Η Κ.Τ.Ε.**

Προκειμένου να αποφευχθούν νέοι πόλεμοι, οι νικητήριες χώρες δημιούργησαν την Κοινωνία Των Εθνών (ΚΤΕ), κάτι σαν τον σημερινό Ο.Η.Ε., όπου τα κράτη θα έλυναν με διάλογο τις διαφορές τους. Το πρόβλημα όμως ήταν ότι κάθε κράτος-μέλος της ΚΤΕ μπορούσε να ασκήσει βέτο κι έτσι πολλές αποφάσεις εμποδίζονταν, κάτι που οδήγησε μετά από κάποια χρόνια στη διάλυσή της.

**Ενότητα 38η** **Ο μικρασιατικός πόλεμος (1919-1922)**

|  |
| --- |
| **Οι εκλογές του 1920 και η επάνοδος του Κωνσταντίνου** |
| **Μετά τη συνθ. των Σεβρών** | * Ο Βενιζέλος δέχεται δολοφονική επίθεση στο Παρίσι από απότακτους αξιω­ματικούς (1920). Εκδικούμενοι οι βενιζελικοί δολοφονούν τον Ίωνα Δραγούμη.
* Επιστρέφοντας ο Βενιζέλος ελαφρά τραυματισμένος στην Ελλάδα,        προκηρύσσει εκλογές.
 |
| **Εκλογές** |  Οι εκλογές διενεργούνται το Νοέμβριο του 1920. Κύριοι εκλογικοί αντίπαλοι:–          το κόμμα των Φιλελευθέρων,–          η αντιβενιζελική συμμαχία με ηγέτη το Δημήτριο Γούναρη.Ø Εκλογικό αποτέλεσμα: **πλήρης επικράτηση των αντιβενιζελικών**. Μετά την αποτυχία, ο Βενιζέλος αναχωρεί για τη Γαλλία. Λόγοι της αποτυχίας του Βενιζέλου και του κόμματος του:–      κόπωση από τους συνεχείς πολέμους (Βαλκανικοί, Α” Παγκόσμιος, Μικρασιατικός),–      υποσχέσεις των αντιβενιζελικών για τερματισμό του πολέμου,–      ταύτιση των αντιβενιζελικών με τους βασιλικούς. |
| **Επάνοδος του Κωνσταντίνου** |  Ο γιος του Κωνσταντίνου Αλέξανδρος, που εκτελεί χρέη βασιλιά, πεθάνει αιφ­νίδια. Διενεργείται δημοψήφισμα σχετικά με την επάνοδο ή όχι του Κωνσταντίνου. Ως αποτέλεσμα -προϊόν και νοθείας- το Δεκέμβριο του 1920 ο Κωνσταντίνος επιστρέφει στην Ελλάδα. |
|  |  |
| **Οι εξελίξεις έως τον Αύγουστο του 1922** |
| **Συνέχιση του πολέμου** |  Αντίθετα με τις προεκλογικές υποσχέσεις, η νέα κυβέρνηση συνεχίζει, επιτείνο­ντας και εντείνοντας τον πόλεμο. Ο στρατός φτάνει έως έξω από την Άγκυρα (καλοκαίρι 1921) Υποχωρεί, όμως, στη γραμμή Αφιόν Καραχισάρ-Κιουτάχειας-Εσκί Σεχίρ, όπου παραμένει καθηλωμένος για ένα χρόνο. |
| **Τα προβλήματα εντείνονται** |  Στο εσωτερικό της Ελλάδας τα οικονομικά προβλήματα οξύνονται. Το Μάρτιο του 1922, ο Παπαναστασίου και οι συνεργάτες του δημοσιεύουν το **«Δημοκρατικό Μανιφέστο»,** στο οποίο καταλογίζουν βαρύτατες ευθύνες στο βασιλιά. Η Ελλάδα αδυνατεί να επιτύχει έντιμη απαγκίστρωση από τη Μικρά Ασία. |
| **Η κατάρρευση** |  Στις 1 3 Αυγούστου 1 922 αρχίζει η τουρκική αντεπίθεση. Η ελληνική άμυνα κα­ταρρέει και ο στρατός υποχωρεί, παρασύροντας και πλήθη προσφύγων. Στις 27 Αυγούστου 1922, οι κεμαλικοί μπαίνουν στη Σμύρνη και την πυρπολούν. |

**Ενότητα 39η**

|  |  |
| --- | --- |
| **Η ανακωχή των Μουδανιών** | Η ελληνική κυβέρνηση ενίσχυσε το θρακικό μέτωπο, όμως αναγκάστηκε να υπο­γράψει την ανακωχή των Μουδανιών (Οκτώβριος του 1922). Όροι της ανακωχής:-     Η ανατολική Θράκη ενσωματώθηκε στην Τουρκία.-     Ο ελληνικός στρατός αποχώρησε.Κύμα προσφύγων μετακινήθηκε προς την Ελλάδα. |
| **Η «δίκη των έξι»** | Έκτακτο στρατοδικείο δικάζει ως υπευθύνους της μικρασιατικής τραγωδίας τους: Δ. Γούναρη, Ν. Στράτο, Π. Πρωτοπαπαδάκη, Γ. Μπαλτατζή, Ν. Θεοτόκη (πολιτικούς) και Γ. Χατζηανέστη, Μ. Γούδα και Ξ. Στρατηγό (στρατιωτικούς). Το Νοέμβριο του 1922, καταδικάζονται σε θάνατο και εκτελούνται οι έξι πρώτοι. |

**Η συνθήκη της Λοζάνης (1923)**

Παράλληλα, άρχισαν στη Λοζάνη της Ελβετίας διαβουλεύσεις για την υπογραφή μιας νέας συνθήκης ειρήνης.  Μετά από πολύμηνες συζητήσεις υπογράφτηκε, στις 24 Ιουλίου 1923, η συνθήκη της Λοζάνης, με την οποία επισημοποιήθηκε η τουρκική κυριαρχία στη Μικρά Ασία και στην Α. Θράκη, ενώ παραχωρήθηκαν στην Τουρκία και η Ίμβρος με την Τένεδο. Επίσης, στη συνθήκη της Λοζάνης ενσωματώθηκε ελληνοτουρκική σύμβαση ανταλλαγής πληθυσμών (Ιανουάριος 1923), σύμφωνα με την οποία όλοι οι ορθόδοξοι χριστιανοί της Τουρκίας έπρεπε να μετοικήσουν στην Ελλάδα και όλοι οι μουσουλμάνοι της Ελλάδας να ακολουθήσουν τον αντίστροφο δρόμο. Εξαιρέθηκαν το Πατριαρχείο Κωνσταντινουπόλεως και οι Έλληνες της Κωνσταντινούπολης, της Ίμβρου και της Τενέδου (125.000 τότε), καθώς και οι μουσουλμάνοι της Δ. Θράκης (118.000 τότε).

**Ενότητα 44η Το προσφυγικό ζήτημα στην Ελλάδα κατά τον Μεσοπόλεμο**

***Η αποκατάσταση των προσφύγων:***

         Η στέγαση και η επαγγελματική αποκατάσταση των προσφύγων ήταν ένα άμεσο ζήτημα που είχε να αντιμετωπίσει η ελληνική κοινωνία του Μεσοπολέμου.

         Η Κοινωνία των Εθνών (ΚτΕ) βοήθησε την Ελλάδα να συνάψει δάνειο και ίδρυσε την *Επιτροπή Αποκατάστασης Προσφύγων* (ΕΑΠ).

         Η ΕΑΠ ήταν ένας αυτόνομος οργανισμός που λειτούργησε, σε συνεργασία με το ελληνικό κράτος, από το 1923 έως το 1930. Ασχολήθηκε κυρίως με την αποκατάσταση των προσφύγων στην ύπαιθρο.

         Την αποκατάσταση των προσφύγων στις πόλεις ανέλαβε κυρίως το ελληνικό κράτος που δημιούργησε προσφυγικούς συνοικισμούς ενώ οι ευκατάστατοι πρόσφυγες εγκαταστάθηκαν σε περιοχές που επέλεξαν οι ίδιοι.

***Η αντιπαλότητα ανάμεσα στους γηγενείς Έλληνες και στους πρόσφυγες:***

         Οι πρόσφυγες αντιμετωπίστηκαν αρνητικά από τους γηγενείς, γιατί:

  αποκαταστάθηκαν σε γη που οι ντόπιοι θεωρούσαν δική τους,

  εργάζονταν με χαμηλά μεροκάματα προκαλώντας πτώση των αμοιβών,

  ήταν στην πλειονότητά τους βενιζελικοί και αυτό τους έκανε ανεπιθύμητους στην αντιβενιζελική Παλαιά Ελλάδα,

  είχαν πρωτάκουστα ονόματα, έτρωγαν άγνωστα φαγητά και οι γυναίκες τους εργάζονταν σε ξένες δουλειές.

         Για πολλά χρόνια ο όρος «πρόσφυγας» είχε υποτιμητική σημασία.

***Οι συνέπειες για την Ελλάδα από την άφιξη των προσφύγων:***

         *Σε πολιτικό επίπεδο*

  Εγκαταλείφθηκε η Μεγάλη Ιδέα, καθώς η πλειονότητα των Ελλήνων συγκεντρώθηκε μέσα στα όρια του ελληνικού κράτους.

  Με την εγκατάσταση των προσφύγων στη Μακεδονία και τη Θράκη ενισχύθηκε η εθνική ομοιογένεια.

  Οι περισσότεροι πρόσφυγες ήταν βενιζελικοί, ενώ αργότερα πολλοί έγιναν κομμουνιστές και σοσιαλιστές και πρωτοστάτησαν στους κοινωνικούς αγώνες.

         *Σε οικονομικό επίπεδο*

  Ενισχύθηκε η αγροτική οικονομία.

  Τονώθηκε το εμπόριο και η βιομηχανία.

         *Σε κοινωνικό επίπεδο*

  Οι πρόσφυγες έφεραν στην Ελλάδα τις συνήθειες και τον τρόπο ζωής τους, το ρεμπέτικο τραγούδι και τη μαγειρική τους.

  Με την έξοδο πολλών γυναικών προσφύγων αλλά και γηγενών στην εργασία άρχισε να αμφισβητείται η αντίληψη ότι η γυναίκα είναι υποχείριο του άνδρα.

         *Σε πολιτισμικό επίπεδο*

  Οι πρόσφυγες ανανέωσαν τα ελληνικά γράμματα και τις τέχνες.

**Ενότητα 45η Ο Β‘ ΠΑΓΚΟΣΜΙΟΣ ΠΟΛΕΜΟΣ**

|  |  |
| --- | --- |
| **Τα αίτια του Β' Παγκόσμιου πολέμου** |  Οι **ταπεινωτικοί όροι** που επιβλήθηκαν στους ηττημένους του Α' Παγκόσμιου πολέμου και ιδιαίτερα στη Γερμανία. Οι συνθήκες που υπογράφτηκαν μετά τον Α' Παγκόσμιο πόλεμο **δεν ικανοποίη­σαν αιτήματα** διάφορων χωρών και εθνοτήτων στην Ευρώπη. Η **οξύτατη οικονομική κρίση** που μάστιζε την Ευρώπη μετά το 1929 και η οποία διευκόλυνε το έργο του Χίτλερ και του Μουσολίνι. **Η αδράνεια** που επέδειξαν οι δυτικές Δυνάμεις έναντι της Γερμανίας. **Η αδυναμία της Κοινωνίας των Εθνών** να λάβει αποτελεσματικά μέτρα εναντίον του επερχόμενου πολέμου. |

### Ενότητα 47η Η συμμετοχή της Ελλάδας στον Β΄ Παγκόσμιο πόλεμο

### Προμηνύματα πολέμου για την Ελλάδα:

* Οι Ιταλοί κατέλαβαν την Αλβανία το 1939 και κλιμάκωσαν την επιθετικότητά τους εναντίον της Ελλάδας.
* Στις 15 Αυγ. 1940 υποβρύχιο, πιθανότατα ιταλικό, βύθισε στην Τήνο το ελληνικό πολεμικό πλοίο *Έλλη*.

### Ο ελληνοϊταλικός πόλεμος

* Η Ιταλία απαίτησε στις 28 Οκτ. 1940 να γίνει δεκτή η είσοδος των στρατευμάτων της στην Ελλάδα.
* Ο Μεταξάς έδωσε αρνητική απάντηση στο ιταλικό τελεσίγραφο.
* Οι Ιταλοί εισέβαλαν και οι ελληνικές δυνάμεις υποχρεώθηκαν σε υποχώρηση μέχρι τα μέσα Νοεμβ. 1940.
* Οι Έλληνες αντεπιτέθηκαν και κατέλαβαν τις αλβανικές πόλεις Κορυτσά, Μοσχόπολη, Πόγραδετς, Αργυρόκαστρο και Άγιοι Σαράντα.
* Ο Μεταξάς πέθανε (τέλη Ιαν. 1941) και ο Γεώργιος Β΄ διόρισε πρωθυπουργό τον Αλ. Κορυζή.
* Οι Ιταλοί πραγματοποίησαν το Μάρτ. του 1941 την *«εαρινή επίθεση»*, αλλά συνάντησαν ισχυρή ελληνική αντίσταση.
* Το ελληνικό πολεμικό ναυτικό σημείωσε σημαντικές επιτυχίες και η ελληνική αεροπορία υποστήριξε τις χερσαίες επιχειρήσεις.

### Ο ελληνογερμανικός πόλεμος

* Οι Γερμανοί επιτέθηκαν στην Ελλάδα από γιουγκοσλαβικό και βουλγαρικό έδαφος στις 6 Απρ. 1941.
* Τα γερμανικά στρατεύματα, αφού έκαμψαν την ελληνική αντίσταση, άρχισαν να προωθούνται προς την Αθήνα.
* Ο αντιστράτηγος Τσολάκογλου υπέγραψε, με δική του πρωτοβουλία, συνθηκολόγηση.
* Οι Γερμανοί κατέλαβαν την Αθήνα στις 27 Απρ. 1941.
* Η αντίσταση συνεχίστηκε στην Κρήτη.
* Οι Γερμανοί κατέλαβαν την Κρήτη στα τέλη Μαΐου 1941.
* Ο βασιλιάς Γεώργιος Β΄ και η κυβέρνηση κατέφυγαν στο Κάιρο.

**Ενότητα 49η Οι συνέπειες του Β΄ Παγκόσμιου πολέμου και η ίδρυση του Οργανισμού Ηνωμένων Εθνών**

  **Η κατάρρευση του βιοτικού επιπέδου**

Ø  Το βιοτικό επίπεδο είχε καταρρεύσει, αν και με σοβαρές αποκλίσεις μεταξύ των χωρών.

Ø  Η Βρετανία κατάφερε να διασώσει μεγάλο μέρος της βιομηχανίας και του εμπορικού της στόλου, ενώ ο ενεργός πληθυσμός της αυξήθηκε χάρη στη μαζική είσοδο των γυναικών στην αγορά εργασίας.

Ø  Η χειρότερη κατάσταση επικράτησε στη Γερμανία και στην Αυστρία, που μαστίζονταν από την πείνα, τη μαύρη αγορά και τον κίνδυνο επιδημιών.

**Η ηθική καταρράκωση**

Ø  Οι εμπόλεμοι βομβάρδιζαν μαζικά, με σκοπό να καταρρακώσουν το ηθικό των αμάχων και να εξαναγκάσουν τον εχθρό να συνθηκολογήσει.

Ø  Ο πόλεμος συνοδεύτηκε από ανήκουστες θηριωδίες, μαζικές εκτελέσεις αμάχων, βιασμούς και λεηλασίες.

Ø  Τα στρατόπεδα συγκέντρωσης, οι θάλαμοι αερίων, τα φρικιαστικά πειράματα σε αιχμαλώτους, τα βασανιστήρια, οι μαζικές εκτελέσεις αμάχων και η γενοκτονία των Εβραίων δίνουν στη ναζιστική Γερμανία τα πρωτεία της φρίκης.

**Ο Οργανισμός Ηνωμένων Εθνών (ΟΗΕ)**

*Ίδρυση:* το 1945 με τη συμμετοχή πενήντα κρατών. *Έδρα:*  η Νέα Υόρκη.

*Σκοποί:*

Ø  η διαφύλαξη της ειρήνης,

Ø  η προστασία των ανθρώπινων δικαιωμάτων,

Ø  η εξασφάλιση ίσων δικαιωμάτων για όλους τους λαούς,

Ø  η φροντίδα για τους πρόσφυγες,

Ø  η προστασία του περιβάλλοντος.

*Δομή:*

Ø  Συμβούλιο Ασφαλείας (μόνιμα μέλη με δικαίωμα βέτο),

Ø  Γενική Συνέλευση,

Ø  Γενική Γραμματεία.

*Απολογισμός:*

Ø  Έγινε από νωρίς πεδίο ανταγωνισμού των ισχυρών.

Ø  Σε ορισμένες περιπτώσεις πέτυχε τους στόχους του.

Ø  Πολλές φορές αποδείχτηκε αδύναμος να επιβάλει το διεθνές δίκαιο.

Ø  Σημαντικό υπήρξε το έργο του στην παροχή ανθρωπιστικής βοήθειας και στη διάσωση της πολιτιστικής κληρονομιάς.